EESTI FONOGRAMMITOOTJATE ÜHINGU

SIHTTOETUSE LEPING nr …
MTÜ Eesti Fonogrammitootjate Ühing, registrikoodiga 80032600, aadressiga Poordi 1-32, 10156 Tallinn, telefon 6140182, e-post: efy@efy.ee (edaspidi nimetatud EFÜ), mida esindab …. ühelt poolt

ja 
…., isikukood/registrikood …., aadress …., telefon …., e-post: ….., pangakonto ……., (edaspidi nimetatud Toetuse Saaja), mida esindab ….. teiselt poolt,
edaspidi eraldi nimetatud Lepingupool või koos Lepingupooled, sõlmisid käesoleva 

sihttoetuse lepingu (edaspidi nimetatud Leping) alljägnevas: 

1. Lepingu objekt ja sihttoetuse summa
1.1. Toetuse Saaja on avaldanud soovi saada EFÜ-lt rahalist toetust …. ja edastanud sellekohase taotluse (edaspidi Taotlus) EFÜ-le ….. Toetuse Saaja kinnitab, et kõik Taotluses edastatud andmed on õiged.

1.2. EFÜ on Lepingu punktis 1.1. nimetatud Taotluse läbi vaadanud ja teinud selle kohta otsuse.

1.3. Lepingu alusel ja selles sätestatud tingimustel maksab EFÜ Toetuse Saajale 

Toetust summas … eurot, mis ei kuulu tagastamisele tingimusel, et Toetuse Saaja täidab nõuetekohaselt kõiki Lepingus sätestatud tingimusi ja kohustusi. Aruandevõlglastele edaspidiselt toetusi ei eraldata.
1.4. Toetuse eesmärk on …. vastavalt Toetuse Saaja poolt EFÜ-le …. esitatud Taotluses ja selle lisades toodud infole (edaspidi nimetatud Projekt).
1.5. Toetuse kasutamise aeg on …. (edaspidi Ajavahemik). Ajavahemik on periood, mille jooksul Toetuse Saaja kasutab Toetust. Ajavahemiku alguseks/lõpuks on esimese/viimase Projektis ettenähtud kulutuse tegemine/sündmuse toimumine.

1.6. Toetuse kogusummast 70% kantakse EFÜ poolt Toetuse Saaja pangakontole üle 10 tööpäeva jooksul pärast Toetuse Saaja poolt allkirjastatud Lepingu tagastamist EFÜ-le. 30% Toetuse summast maksab EFÜ välja 10 tööpäeva jooksul pärast käesoleva lepingu punktides 2.1.1.-2.1.5. nimetatud kohustuste täitmist. Füüsilisest isikust Toetuse Saajale makstavalt Toetuselt on EFÜ kohustatud kinni pidama tulumaksu.
2. Toetuse Saaja kohustused
2.1. Toetuse Saaja on kohustatud: 

2.1.1. kasutama Toetust Taotluses ja Lepingus sätestatud tingimustel Projekti finantseerimise eesmärgil; EFÜ-l on õigus mittesihipäraselt kasutatud Toetus või selle osa tagasi nõuda;

2.1.2. kasutama Toetust Lepingu punktis 1.5 toodud Ajavahemiku jooksul;

2.1.3. esitama EFÜ-le finants- ja sisuaruande Toetuse kasutamise kohta ühe kuu jooksul pärast Projekti või selle osa teostumist, kuid mitte hiljem kui üks kuu pärast Ajavahemiku lõppemist (edaspidi Tähtaeg). Finantsaruandes tuleb välja tuua ka kaasfinantseerijad ja nende rahaline panus;

2.1.4. koolituseks, konverentsil või seminaril osalemiseks eraldatud toetuse puhul EFÜ-le esitama koolitusel, konverentsil või seminaril räägitu sisulise kokkuvõtte tuues välja teadmised, mis on kasulikud Eesti muusikatööstusele üldiselt;

2.1.5. Ürituse korraldamiseks eraldatud Toetuse korral märkima nii suuliselt kui kirjalikult ürituse reklaamimisel ja esitlemisel ära EFÜ-t, kui ürituse toetajat. 

2.1.6. Lepingu rikkumisel Toetuse või selle osa EFÜ poolt esitatud nõudes sätestatud tähtajal tagasi maksma.

2.1.7. maksma tagasi Toetuse või selle osa 1 (ühe) kuu jooksul pärast Lepingu punktis 1.5. sätestatud Toetuse kasutamise lõpptähtaega, kui Projekt ei teostunud või teostati osaliselt;   

2.1.8. deklareerima seadustes sätestatud korras ja tähtaegadel EFÜ-lt saadud Toetuse ja tasuma Toetuselt seadustes sätestatud maksud nõutavas suuruses ja tähtaegadel.

3. EFÜ õigused ja kohustused 
3.1. EFÜ-l on õigus:
3.1.1. keelduda Toetuse Saajale Toetuse väljamaksmisest, kui Toetuse väljamaksmise kohustuse tekkimise hetkeks on Toetuse Saajal täitmata kohustusi EFÜ ees;

3.1.2. keelduda Toetuse väljamaksmisest, kui Leping ei jõustu kahe kuu jooksul arvates Toetuse määramise teate saatmisest Toetuse Saajale;

3.1.3. nõuda Lepingu rikkumisel Toetuse või selle osa tagastamist; 

3.1.4. nõuda Toetuse Saajalt Lepingu rikkumise eest leppetrahvi kuni 5% (viis protsenti) Toetuse summalt; 

3.1.5. nõuda Toetuse Saajalt Toetuse tagasinõudmisega kaasnevate õigusabi- ja inkassokulutuste hüvitamist;

3.1.6. nõuda viivist 7% aastas Toetuse tagastamisega viivitatud aja eest. Toetus tuleb tagastada vastavalt EFÜ poolt saadetud nõudes sätestatud tähtajale, selleks tähtajaks mittetagastamisel, tekib Toetuse Saajal viivise maksmise kohustus.

3.1.7. kontrollida kõiki Toetuse kasutamisega seotud dokumente s.h raamatupidamisdokumente või saata audiitorkontroll. Antud õigus on EFÜ-l ka pärast Lepingu lõppemist.

3.1.8. avaldada kolmandatele isikutele informatsiooni Lepingu ja selle alusel makstud 

Toetuse kohta. 

3.2. EFÜ kohustub: 

3.2.1. maksma Lepingu punktis 1.3. sätestatud Toetuse summa välja Toetuse Saaja pangakontole vastavalt punktis 1.6. sätestatule.

3.2.2. 90 päeva jooksul pärast Toetuse Saajalt Aruande saamist selle läbi vaatama. 

3.2.3. teavitama Toetuse Saajat kirjalikult Lepingu-, Toetuse kasutamise tingimuste 

rikkumise või Aruande puuduste ilmnemise korral.
4. Lepingu kehtivus ja lõppemine 
4.1. Leping jõustub, kui mõlema Lepingupoole esindajad on Lepingule kas omakäeliselt või digitaalselt alla kirjutanud ning Toetuse Saaja on Lepingu EFÜ-le tagastanud võttes arvesse Lepingu punktis 5.2. toodut.
4.2. Leping lõpeb: 

4.2.1. kõikide lepingujärgsete kohustuste täitmisega;

4.2.2. Lepingupoolte kokkuleppel, tingimusel, et Toetuse Saaja tagastab EFÜ-le Toetuse. 

4.3. EFÜ-l on õigus Leping erakorraliselt ühepoolselt üles öelda kui Toetuse Saaja:

4.3.1. ei täida nõuetekohaselt Lepingu tingimusi; 

4.3.2. ei kasuta Toetust vastavalt Lepingus fikseeritud Projekti eesmärgile; 

4.3.3. ei kasuta Toetust Lepingu punktis 1.5. sätestatud ajavahemikus; 

4.3.4. ei esita EFÜ-le nõuetekohast Aruannet Lepingus sätestatud tähtajal; 

4.3.5. on esitanud EFÜ-le valeandmeid; 

4.3.6. muudel seaduses toodud tingimustel. 

4.4. Lepingu erakorralise ülesütlemise korral on EFÜ-l õigus nõuda Lepingu punktis 3.1.3. sätestatut.

5. Muud tingimused
5.1. Lepingupooled on leppinud kokku omavaheliste teadete kirjalikus vormis. Lepingu täitmisega või Lepingust tulenevate vaidlustega seotud teated ja informatsioon loetakse ametlikult ja kooskõlas Lepinguga esitatuks, kui need on teisele Lepingupoolele edastatud Lepingus sätestatud postiaadressile või elektronposti teel või on antud üle allkirja vastu.  

5.2. Kui Toetuse Saaja ei ole Lepingut 60 päeva jooksul alates EFÜ poolt Lepingu väljasaatmise päevast allkirjastanud ja EFÜ-le tagastanud, siis kaotab Toetuse Saaja õiguse talle eraldatud Toetusele ja EFÜ-l on õigus antud Toetus ümber jagada.

5.3. Lepingu sõlmimisel, täitmisel ja tõlgendamisel kohaldatakse Eesti Vabariigis kehtivaid õigusakte.

5.4. Lepingutingimuste muutmine on lubatud ainult Lepingupoolte kokkuleppel ja see sõnastatakse antud Lepingu lisana.

5.5. Lepingust tulenevad vaidlused lahendavad Lepingupooled läbirääkimiste teel. Kokkuleppe mittesaavutamisel kuuluvad vaidlused lahendamisele Harju Maakohtus.

EFÜ:                                                                       Toetuse Saaja: 

____________________                                        ____________________  

